Държавен вестник, бр. 64, 2000 г., стр. 3

Б Р О Й  64
Д Ъ Р Ж А В Е Н   В Е С Т Н И К
С Т Р .  3
(2) Пощенските оператори включват в Об-
щите условия на договорите си с потребители-
те характеристики на услугите, условия за дос-
тъп, нормативи за качеството, начин на запла-
щане, ред за рекламации и опростен начин за
решаване на спорове, отговорности и други
съществени въпроси по предоставянето и пол-
зването на услугите.
(3) Договорът по Общите условия се счита
сключен с приемането на пощенската пратка или
паричния превод от пощенския оператор в места-
та за достъп и заплащане цената на услугата.
(4) Пощенските оператори на универсална
пощенска услуга вземат становище от Комиси-
ята за защита на конкуренцията по проекта за
Общи условия на договора с потребителите, след
което ги представят на министъра на транспор-
та и съобщенията за съгласуване.
(5) Пощенските оператори довеждат Об-
щите условия до знанието на потребителите,
като ги публикуват преди влизането им в сила
в един централен всекидневник и ги поставят
на видни и достъпни места в пощенските служ-
би, в които приемат пощенски пратки и па-
рични преводи.
Чл. 22. Пощенските оператори имат право
да сключват договори с други лица за изпълне-
ние на части от дадената им лицензия. Лицен-
зираният и в тези случаи носи отговорност за
цялостното изпълнение на лицензията.
Чл. 23. (1) Пощенските оператори на уни-
версална пощенска услуга осигуряват взаимен
достъп до мрежите си при условия на обектив-
ност и равнопоставеност. За взаимния достъп
се сключват договори, в които страните угова-
рят техническите, технологичните, финансови-
те и други условия на свързване.
(2) Пощенските оператори на универсална
пощенска услуга могат да осигуряват и да дого-
варят достъп до мрежите си и на мрежи на опе-
ратори на неуниверсални пощенски услуги, ко-
гато това е практически възможно.
Раздел II
Основен пощенски оператор
Чл. 24. Основен пощенски оператор е тър-
говското дружество “Български пощи”, което
въз основа на този закон и индивидуална ли-
цензия задължително предоставя чрез пощен-
ската си мрежа универсалната пощенска услуга
на територията на цялата страна, включително
при икономически неизгодни условия.
Чл. 25. (1) Основният пощенски оператор
освен универсалната пощенска услуга извърш-
ва абонамент, пренасяне и доставка на вестни-
ци и периодични издания на физически и юри-
дически лица, когато е сключил договор за раз-
пространяване със съответните издателства.
(2) Основният пощенски оператор може да
осъществява и други пощенски услуги по реда,
установен в този закон, както и други дейности,
включени в предмета му на дейност като тър-
говско дружество.
Чл. 26. (1) Основният пощенски оператор
може да участва с имущество, което е част от
пощенската му мрежа, само в търговски дру-
жества, които поемат с договор по реда на чл. 22
да изпълняват част от лицензията му.
(2) Ако частта от имуществото по ал. 1 не
затруднява изпълнението на лицензията, основ-
ният пощенски оператор може да участва с това
имущество и в търговски дружества, които не
поемат задължения по чл. 22.
Чл. 27. Основният пощенски оператор е за-
дължен да изпълнява актовете на Всемирния
пощенски съюз, които са ратифицирани от Ре-
публика България, обнародвани са и са влез-
ли в сила.
Чл. 28. Основният пощенски оператор може
да членува в международни организации на
пощенски оператори.
Чл. 29. (1) Основният пощенски оператор
получава компенсация от държавния бюджет
за доказания от него дефицит от изпълнението
на универсалната пощенска услуга.
(2) Размерът на средствата за компенсира-
не на намалените приходи от изпълнение на
универсалната пощенска услуга при икономи-
чески неизгодни условия с оглед осигуряване
на достъпни цени за всеки потребител на те-
риторията на страната се определя в държав-
ния бюджет на Република България за съот-
ветната година.
(3) Основният пощенски оператор органи-
зира и осъществява счетоводното отчитане
както общо за търговското дружество, така и
аналитично и поотделно за:
1. универсалната пощенска услуга;
2. неуниверсалните пощенски услуги;
3. други търговски дейности.
(4) Приходите от универсалната пощенска
услуга не могат да се използват за покриване на
разходи за неуниверсални услуги или за други
дейности.
Чл. 30. Държавата или общините могат да
продават или да предоставят за ползване на
основния пощенски оператор без търг или кон-
курс недвижими имоти, които са държавна или
общинска частна собственост. 
Чл. 31. Основният пощенски оператор пол-
зва безвъзмездно държавни и общински имоти
за монтиране на пощенски кутии за приемане и
за доставка на непрепоръчани кореспондент-
ски пратки и печатни произведения след съгла-
суване с компетентните органи.
Г л а в а  ч е т в ъ р т а
ПОЩЕНСКИ УСЛУГИ
Раздел I
Универсална пощенска услуга
Чл. 32. Универсалната пощенска услуга се
извършва постоянно в рамките на определено
работно време с качество, отговарящо на нор-
мативите по чл. 13, т. 3, при достъпни цени и